钦定古今图书集成/理学汇编/学行典/第177卷 > 孝经 > 《纪孝行章》
## 钦定古今图书集成/理学汇编/学行典/第177卷 > 孝经 > 《纪孝行章》

子曰：“孝子之事亲也，居则致其敬，养则致其乐，病则
致其忧，丧则致其哀，祭则致其严。五者备矣，然后能
事亲。事亲者，居上不骄，为下不乱，在丑不争。居上而
骄则亡，为下而乱则刑，在丑而争则兵。三者不除，虽
日用三牲之养，犹为不孝也。”

〈注〉“丑”，众也。争，竞也，当和顺以从众也。